# Valstybinio mokslinių tyrimų instituto Gamtos tyrimų centro Mokslinių tyrimų bazių vidaus tvarkos taisyklės

## I. Bendra informacija

1. Valstybinio mokslinių tyrimų instituto Gamtos tyrimų centro (toliau – GTC) mokslinių tyrimų bazių – Pajūrio biologinės stoties (Neringa) ir Ventės biologinės stoties (Ventės k.) – infrastruktūra (toliau – bazės) gali naudotis tik šie asmenys:  
 • GTC darbuotojai, vykstantys į komandiruotes vykdyti mokslinių tyrimų ar kitų su darbo funkcijomis susijusių užduočių;  
 • GTC partneriai pagal galiojančias bendradarbiavimo sutartis;  
 • GTC darbuotojai ir kartu su jais atvykstantys šeimos nariai.  
2. Visi naudojimo (apgyvendinimo) atvejai turi būti registruoti Mokslinių tyrimų bazių užimtumo registre.  
3. Ramybės laikas bazėse: nuo 22.00 iki 6.00 val.

## II. Atvykimo ir išvykimo tvarka

|  |  |
| --- | --- |
| Veiksmas | Laikas\* |
| Atvykimas į bazę | Nuo 15.00 val. |
| Išvykimas iš bazės | Iki 12.00 val. |

\*Ankstesnis atvykimas ar vėlesnis išvykimas galimas tik suderinus su atsakingu už bazės priežiūrą darbuotoju.

## III. Apgyvendinimo sąlygos

4. Kiekvienas lankytojas privalo turėti:  
 • savo patalynės komplektą (pagalvės užvalkalas (50x70 cm), antklodės užvalkalas (160x200 cm), paklodė (140x200 cm));  
 • savo rankšluosčius, higienos priemones.

5. Bazėse neteikiamos kambarių valymo paslaugos, todėl lankytojai:  
 • patys palaiko kambario švarą;  
 • išvykdami privalo išnešti šiukšles į tam skirtą vietą;  
 • privalo tvarkyti bendro naudojimo patalpas, jei jomis naudojosi (virtuvė, svetainė ir (ar) valgomasis).

## IV. Saugumo ir elgesio taisyklės

6. Bazėse draudžiama:  
 • lankytis su gyvūnais (augintiniais);  
 • rūkyti vidaus patalpose ir balkonuose;  
 • naudoti elektrinius šildytuvus ar kitus didelės galios prietaisus;  
 • įleisti trečiuosius asmenis be bazės komendanto leidimo;  
 • kūrenti laužus.

7. Išeinant iš kambario būtina: išjungti elektros prietaisus, uždaryti langus ir užrakinti duris.

## V. Atsakomybė ir kontaktai

8. Už prarastus ar sugadintus daiktus, taip pat padarytą žalą bazės turtui ar aplinkai atsako registraciją atlikęs lankytojas.  
9. Kiekvienas lankytojas atsako už asmeninių daiktų saugumą.  
10. Bazės komendantas turi teisę patekti į kambarius esant būtinybei (techninė priežiūra, saugumo užtikrinimas).  
11. Kilus ekstremaliai situacijai, lankytojas privalo skambinti pagalbos telefonu 112 ir informuoti bazės komendantą telefonu **+370 616 15 661** (Neringa) ir **+370 682 57 219** (Ventės k.).